wickkiey/tamil-wikipedia-chunked huggingface dataset:
# வாள்முனை ஆள்கூற்று முறைமை

## வாள்முனைக் கூற்று முறையில் பல வகையான கோடுகளின் சமன்பாடுகள்

### வாள்முனைக்கூற்று ரோசா

வாள்முனைக்கூற்று ரோசா என்பது பல அடுக்குள்ள பூ போன்ற வடிவம் கொண்ட நன்கு அறியப்பெற்ற கணிதவடிவம். இதன் வாள்முனைக்கூற்றுச் சமன்பாட்டை, மாறா φ<sub>0</sub> (0 -ஐயும் சேர்த்து) நிலைகளில், எளிதாகக் கீழ்க்காணுமாறு எழுதலாம்
:<math>r(\theta) = a \cos (k\theta + \varphi_0)\,</math>
இப்பொழுது *k* என்பது முழு எண்ணாகக் கொண்டால், இச்சமன்பாடுகள் k என்பது ஒற்றைப்படை எண்ணாக இருந்தால் *k*-இதழ்கள் கொண்ட ரோசாவின்" வடிவத்தைக் காட்டும், k என்பது இரட்டைப்படை எண்ணாக இருந்தால 2*k*-இதழ்கள் கொண்ட ரோசாப் பூவாகக் காட்டும். k என்பது முழு எண்ணாக இல்லாமல் விகிதமுறு எண்ணாகக் கொண்டால், ரோசாப்பூ போன்ற ஆனால் இதழ்கள் ஒன்றான்மீது ஒன்றாக கலந்து காணப்படும். ஆனால் இந்தச் சமன்பாடுகள் எப்பொழுதும் 2, 6, 10, 14, etc. ஆகிய எண்ணிக்கை உடைய இதழ்களை உடைய பூக்களைக் காட்டாது (ஏனெனில் k = 1, 3, 5, 7... என்று இருந்தால் அவை ஒற்றைப்படையாகும், எனவே 2, 6, 10, 14,.. முதலியவற்றைப் பெறமுடியாது). மாறி *a* என்பது இதழின் நீளத்தை உறுதி செய்யும்.
# வாள்முனை ஆள்கூற்று முறைமை

## வாள்முனைக் கூற்று முறையில் பல வகையான கோடுகளின் சமன்பாடுகள்

### ஆர்க்கிமிடீயச் சுருள்

ஒரு கிளை. இதன் சமன்பாடு என்னும் எல்லைக்குள்: ]]
ஆர்க்கிமிடீயச் சுருள் என்பது ஆர்க்கிமிடீசால் கண்டுபிடிக்கப்பட்ட கணித உலகில் நன்கு அறியப்பட்ட வடிவம். இதனை வாள்முனை ஆள்கூற்று முறைமையில் எளிதாக வடித்துக்காட்டலாம். இதனைக் கீழ்க்காணும் சமன்பாட்டால் குறிக்கலாம்:
:<math>r(\theta) = a+b\theta. \,</math>
இதில் *a* என்னும் மாறியை மாற்றினால் இச்சுருள் திரும்பும் (சுழலும்), ஆனால் *b* என்பது இதன் கரங்களுக்கு (கைகளுக்கு) இடையே உள்ள தொலைவைக் கட்டுப்படுத்தும், ஆனால் இது ஒவ்வொரு சுருளுக்கும் அவற்றுள் மாறா மதிப்பு. ஆர்க்கிமிடீயச் சுருளில் இரண்டு கைகள் அல்லது கிளைகள் உள்ளன. ஒன்று நேர்ம மதிப்புக் கோணங்களுக்கும் , மற்றது எதிர்ம மதிப்புக் கோணங்களுக்கும் ஆகும். இந்த இரண்டு கிளைகளும் தொடக்கப் புள்ளியில் (வாள் அடியில்) சீராய் இணைந்திருக்கும். 90°/270° கோட்டில் ஒரு கிளையை ஆடியில் எதிரொளிர்ப்பாகக் கொண்டால் மற்ற கிளை கிட்டும். கூம்பு வெட்டால் கிட்டும் வளைவுகளுக்குப் பிறது இதுவே கணித நூல்களில் விளக்கப்பட்ட ஒன்று. இதனை வாள்முனைக் கூற்று முறைமையில் சிறப்பாக விளக்கக்கூடிய ஒரு வளைகோடு.
# வாள்முனை ஆள்கூற்று முறைமை

## வாள்முனைக் கூற்று முறையில் பல வகையான கோடுகளின் சமன்பாடுகள்

### கூம்பு வெட்டுகளும் அதன் வளைகோடுகளும்

அதன் அரை செவ்வகலமும்]]
வாள் அடிப்புள்ளியில் ஒரு குவிய மையமும், 0° ஆரக்கோலில் (வாளில்) ஏதோ ஓரிடத்தில் மற்றொரு குவிய மையமும் கொண்டவாறு (அதாவது எடுத்துக்காட்டாக நீள் வட்டத்தின் பெரிய அச்சு கிடையாக இருக்குமாறு அமைந்த) ஒரு கூம்பு வெட்டு ஒன்றின் சமன்பாட்டைக் கீழ்க்காணுமாறு எழுதலாம்.  
: <math>r = { \ell\over {1 + e \cos \theta}}</math>  
இதில் *e* என்பது மைய விலகுமை (eccentricity), <math>\ell</math> என்பது அரைச் செவ்வகலம் (அதாவது குவியப்புள்ளியில் செங்குத்தாக நீள்வட்டத்தின் வளைகோட்டில் முட்டும் தொலைவு). மைய விலகுமை ஆக இருந்தால் இந்தச் சமன்பாடு ஒரு மீபரவளைவை உருவாக்கும்; மாறாக மைய விலகுமை ஆக இருந்தால் ஒரு பரவளைவை உருவாக்கும், மைய விலகுமை ஆக இருந்தால் நீள்வட்டத்தை வடிக்கும். கடைசியாக சிறப்பு நிலையாகிய மைய விலகுமை சுழியாக, அதாவது ஆக இருந்தால், கிட்டுவது <math>\ell</math> என்னும் ஆரம் கொண்ட வட்டம்.
# வாள்முனை ஆள்கூற்று முறைமை

## நுண்கணிதம்

வாள்முனை ஆள்கூறுகளக் கொண்டு நுண்கணிதம் வழி வரும் பயன்பாடுகளுக்கும் பயன்படுத்தலாம் ணுகலாம்.  
கோண ஆள்கூறு *θ* ஐ இப்பகுதியில் ரேடியனில் குறிக்கப்பட்டுள்ளது; இதுவே பொதுவாக நுண்கணித முறைகளில் பயன்படுத்தும் முறையும் ஆகும்
# வாள்முனை ஆள்கூற்று முறைமை

## நுண்கணிதம்

### நுண்பகுப்பியக் கணிதம்

முதலில் என்றும், என்றும் கொண்டு, கார்ட்டீசிய ஆள்கூறுகளுக்கும், வாள்முனை ஆள்கூறுகளுக்கும் இடையே தொடர்பு ஏற்படுத்திக் கொள்ளலாம். எடுத்துக்காட்டாக, நாம், *u*(*x*,*y*) என்னும் சார்பியத்தை ("சார்பை") எடுத்துக்கொண்டால், கீழ்க்கண்ட உண்மைகளை எழுதிக்கொள்ளலாம்:
:<math>r \frac{\partial u}{\partial r} = r \frac{\partial u}{\partial x}\frac{\partial x}{\partial r} + r \frac{\partial u}{\partial y}\frac{\partial y}{\partial r},</math>
:<math>\frac{\partial u}{\partial \theta} = \frac{\partial u}{\partial x}\frac{\partial x}{\partial \theta} + \frac{\partial u}{\partial y}\frac{\partial y}{\partial \theta},</math>  
அல்லது  
:<math>r \frac{\partial u}{\partial r} = r \frac{\partial u}{\partial x} \cos \theta + r \frac{\partial u}{\partial y} \sin \theta = x \frac{\partial u}{\partial x} + y \frac{\partial u}{\partial y},</math>
:<math>\frac{\partial u}{\partial \theta} = - \frac{\partial u}{\partial x} r \sin \theta + \frac{\partial u}{\partial y} r \cos \theta = -y \frac{\partial u}{\partial x} + x \frac{\partial u}{\partial y}.</math>  
எனவே, கீழ்க்காணும் வாய்பாடுகளை எட்டுகிறோம்:  
:<math>r \frac{\partial}{\partial r}= x \frac{\partial}{\partial x} + y \frac{\partial}{\partial y} \,</math>
:<math>\frac{\partial}{\partial \theta} = -y \frac{\partial}{\partial x} + x \frac{\partial}{\partial y} .</math>  
வாள்முனை ஆள்கூறுகளால் விளக்கப்படும் ஒரு வளைகோட்டுக்கு *r*(*θ*) என்னும் புள்ளியில், கார்ட்டீசிய சாய்வுகளையும் தொடுகோடுகளையும் (தாஞ்சன்களையும்) கண்டுபிடிக்க, முதலில் இவ்வளைகோட்டை ஒரு பண்பளவுருச் சமன்பாடுகள் (parametric equations) வடிவில் எழுதிக்கொள்ள வேண்டும்.
:<math>x=r(\theta)\cos\theta \,</math>
:<math>y=r(\theta)\sin\theta \,</math>  
இரண்டு சமன்பாடுகளையும் *θ* ஐ அடிப்படையாகக் கொண்டு நுண்பகுப்பியம் (நுண்வகையீடு) செய்தால் கிட்டுவன:
:<math>\frac{dx}{d\theta}=r'(\theta)\cos\theta-r(\theta)\sin\theta \,</math>
:<math>\frac{dy}{d\theta}=r'(\theta)\sin\theta+r(\theta)\cos\theta. \,</math>  
இரண்டாவது சமனபாட்டை முதலால் வகுத்தால் என்னும் புள்ளியில் கார்ட்டீசிய சாய்கோட்டு மதிப்பு கிட்டுகின்றது:  
:<math>\frac{dy}{dx}=\frac{r'(\theta)\sin\theta+r(\theta)\cos\theta}{r'(\theta)\cos\theta-r(\theta)\sin\theta}.</math>  
மற்ற பயனுடைய வாள்முனை ஆள்கூற்று வாய்பாடுகளைக் காண, குறிப்பாக விரிகை (divergence), சரிவு (சாய்வு விகிதம்)(gradient), இலப்லாசியன் (Laplacian) ஆகியவற்றைக் காண வளையச்சு ஆள்கூற்று முறைமையைப் பார்க்கவும்.
# வாள்முனை ஆள்கூற்று முறைமை

## இவற்றையும் காண்க

- கார்ட்டீசிய ஆள்கூற்று முறைமை
# வாள்முனை ஆள்கூற்று முறைமை

## உசாத்துணையும் மேற்கோள்களும் அடிக்குறிப்புகளும்

<div>
;பொதுவானவை
-
-
;குறிப்பானவை
</div>
# வாள்முனை ஆள்கூற்று முறைமை

## வெளியிணைப்புகள்

-
- Coordinate Converter – converts between polar, Cartesian and spherical coordinates
- Polar Coordinate System Dynamic Demo
# ஆங்கிலேய-மைசூர்ப் போர்கள்

**ஆங்கிலேய-மைசூர்ப் போர்கள்** அல்லது **ஆங்கில-மைசூர்ப் போர்கள்** (*Anglo-Mysore Wars*) என்பன 18ம் நூற்றாண்டின் இறுதிப் பகுதியில் இந்தியாவில் பிரித்தானிய கிழக்கிந்திய நிறுவனத்துக்கும் மைசூர் அரசுக்கும் இடையே நடைபெற்ற நான்கு போர்களைக் குறிக்கிறது. இப்போர்கள் தென்னிந்தியாவில் பிரித்தானிய ஆதிக்கத்தை நிறுவுவதில் பெரும்பங்காற்றின.  
இப்போர்களில் மைசூர் அரசுக்கு ஐதர் அலியும் பின் அவரது மகன் திப்பு சுல்தானும் தலைமை தாங்கினர். சென்னை மாகாணத்தின் கிழக்கிந்தியக் கம்பனிப் படைகள் அவர்களை எதிர்த்துப் போரிட்டன. முதலாம் ஆங்கிலேய மைசூர் போரில் ஐதர் அலி வெற்றி பெற்று முடிவுகள் அவருக்கு சாதகமாக முடிந்தன.  
இரண்டாம் போர் இரு தரப்புக்கும் வெற்றியின்றி சமநிலையில் முடிவடைந்தது.  
மூன்றாம் போரும் நான்காம் போரும் ஆங்கிலேய வெற்றியில் முடிவடைந்தன.  
நான்காம் போரில் திப்பு சுல்தான் கொல்லப்பட்டார். மைசூர் அரசின் பெரும்பாலான பகுதிகள் சென்னை மாகாணம் மற்றும் ஆங்கிலேயக் கூட்டணியில் இடம் பெற்ற ஐதராபாத் நிசாம், மராத்தியர்கள் ஆகியோரது கட்டுப்பாட்டில் வந்தன. மைசூர் நகரும் அதன் சுற்றுப்புறப் பகுதிகள் சில மற்றும் உடையார் வம்சத்தைச் சேர்ந்த அரசரிடம் ஒப்படைக்கப்பட்டன.
# ஆங்கிலேய-மைசூர்ப் போர்கள்

## இதனையும் காண்க

- கர்நாடகப் போர்கள்
- முதலாம் ஆங்கிலேய மைசூர் போர்
- இரண்டாவது ஆங்கிலேய மைசூர் போர்
- மூன்றாவது ஆங்கில மைசூர் போர்
- நான்காம் ஆங்கிலேய மைசூர் போர்
- இந்தியாவில் கம்பெனி ஆட்சி
# பழனிசெட்டிபட்டி அணை

**பழனிசெட்டிபட்டி அணை** என்பது தமிழ்நாட்டிலுள்ள தேனி மாவட்டம் பழனிசெட்டிபட்டியின் கிழக்குப் பகுதியில் செல்லும் முல்லைப் பெரியாற்றின் குறுக்காக கட்டப்பட்டுள்ள ஒரு தடுப்பணை ஆகும். பழனியப்பன் செட்டியார் என்பவரால் கட்டப்பட்டுள்ள இந்த அணையின் மேற்பகுதியில், பழனிசெட்டிபட்டி பகுதியிலுள்ள விவசாய நிலங்களுக்குத் தேவையான நீரைக் கொண்டு செல்வதற்கான வாய்க்கால் ஒன்று உள்ளது. ஆங்கிலேயர் ஆட்சிக்காலத்தில் இந்த அணையைக் கட்டுவித்த பழனியப்பன் செட்டியார் குடும்பத்தினருக்கு இந்த அணையிலிருந்து தேவையான நீரை எடுத்துக் கொள்ளவும், அணையைப் பராமரிக்கும் பொறுப்பும் செப்புப் பட்டயமாக எழுதி வழங்கப்பட்டு இருப்பதாக பழனியப்பன் செட்டியார் வாரிசுகள் தெரிவிக்கின்றனர். மேலும் இந்த அணையைச் சுற்றியுள்ள பகுதிகளையும் இந்தக் குடும்பத்தினருக்கு வழங்கியதாகவும் அவர்கள் தெரிவிக்கின்றனர். இதனால் விவசாய நிலங்களுக்குத் தேவையான தண்ணீரை பழனியப்பன் செட்டியார் வாரிசுகளால் அமைக்கப்பட்டுள்ள பழனியப்பா பாசன பரிபாலன சபை எனும் அமைப்பால் நீர்ப்பாசனத்திற்கான வாய்க்கால்கள், தடுப்பணைகள், மதகுகள் போன்றவை அமைக்கப்பட்டு அவர்களாலேயே நிர்வகிக்கப்பட்டு வருகிறது. இந்த அணையின் மேற்பகுதியில் சில உள்ளாட்சி அமைப்புகளுக்கான குடிநீரேற்று நிலையங்கள் அமைக்கப்பட்டுள்ளன.
# பழனிசெட்டிபட்டி அணை

## நீர்ப்பாசனத்திற்கான வாய்க்கால்கள்

விவசாய நிலங்களுக்கு நீர் அளிக்கும் பொறுப்பு தமிழ்நாடு அரசின் பொதுப்பணித்துறையின் கீழ் இருந்தாலும், இந்த ஊரில் பழனியப்பா பாசன பரிபாலன சபை எனும் அமைப்பின் நிர்வாகத்தின் கீழ் உள்ளது. பழனிசெட்டிபட்டி அணையின் மேல் பகுதியில் பிரிக்கப்படும் வாய்க்கால் வழியாக கொண்டு செல்லப்படும் தண்ணீர் முதலில் மணல்வாரி என அழைக்கப்படும் பகுதியில் தடுக்கப்பட்டு அதிலிருந்து தண்ணீரின் ஒரு பகுதி பிரிக்கப்படுகிறது. இந்தத் தண்ணீர் மதகுகள் வழியாகக் கீழ்பகுதிக்குக் கொண்டு வரப்படுகிறது. இப்பகுதியிலுள்ள வாய்க்காலில் சலவைத் தொழிலாளர்கள் சலவை செய்வதற்கான வசதிகள் செய்யப்பட்டுள்ளன. இந்த மணல்வாரியிலிருந்து பிரிந்து வரும் நீர் சிறிய அருவி போல் கீழே விழுகிறது. இது பார்க்க அழகாக இருப்பதுடன், குளிப்பதற்கும் வசதியுடையதாக இருக்கிறது. மணல்வாரிப் பகுதிக்கு அடுத்ததாக முருகிப் பகுதி என அழைக்கப்படும் இடத்தில் ஒரு தடுப்பணை கட்டி அங்கிருந்து வயல்களுக்குத் தேவையான நீர் கொண்டு செல்லும் வாய்க்காலுக்குச் செல்வதற்கேற்றவாறு மதகுகள் அமைக்கப்பட்டுள்ளன.
# பழனிசெட்டிபட்டி அணை

## குடிநீரேற்று நிலையங்கள்

இந்த அணையின் மேற்பகுதியில் தேனி - அல்லிநகரம் நகராட்சிக்கான இயல்நீர் குடிநீரேற்று நிலையம் உள்ளது. இந்தக் குடிநீரேற்று நிலையத்திலிருந்து எடுக்கப்படும் நீர் சுத்திகரிக்கப்பட்டு தேனி - அல்லிநகரம் நகராட்சிப் பகுதி மக்களுக்கு வினியோகிக்கப்பட்டு வருகிறது. இது தேனி நகரின் 75 சதவிகிதக் குடிநீர்த் தேவையை நிறைவேற்றுகிறது. பழனிசெட்டிபட்டி பேரூராட்சிக்கான குடிநீர்த் தேவையினை நிறைவு செய்ய பழனிசெட்டிபட்டி பேரூராட்சிக்கான உறைகிணறு குடிநீரேற்று நிலையமும் இங்கு அமைந்துள்ளது. இது தவிர வேறு சில கிராமங்களுக்கான குடிநீரேற்று நிலையங்களும் அணையின் மேற்பகுதியில் அமைக்கப்பட்டுள்ளன.
# பழனிசெட்டிபட்டி அணை

## கருப்பசாமி கோயில்

பழனிசெட்டிபட்டி அணையின் மேற்குப் பகுதியில் அமைந்துள்ள பனைமரத் தோப்பினுள் கருப்பசாமிக் கோயில் ஒன்று உள்ளது. இக்கோயில் தெய்வமான கருப்பசாமி இவ்வூரின் காவல் தெய்வமாக உள்ளதாக இந்த ஊர் மக்கள் தெரிவிக்கின்றனர்.
# யூபம் (தூண்)

**யூபம்** என்பது கொடிக்கம்பம்.  
இக்காலத்தில் கோயில்களில் நடப்பட்டிருக்கும் கொடிக்கம்பம் போல நடப்படுவது.  
வேள்வி செய்யும் இடங்களிலும், வெற்றி பெற்ற களங்களிலும் இது நடப்படும்.  
நெட்டிமையார் என்னும் புலவர் முதுகுடுமிப் பெருவழுதி என்னும் பாண்டிய அரசனைப் பாடும்போது நீ நாட்டிய வெற்றித்தூண் அதிகமா, வேள்வித்தூண் அதிகமா எனக் கூறி வியக்கும்போது அந்தத் தூண்களை யூபம் எனக் குறிப்பிடுகிறார்.  
கருங்குழலாதனார் என்னும் புலவர் சோழன் கரிகாற் பெருவளத்தான் போர்களத்திலேயே வேதவேள்வி யூபநெடுந்தூண் நாட்டியது பற்றிக் குறிப்பிடுகிறார்.  
ஏழாம் பதிற்றுப்பத்தின் தலைவன் செல்வக்கடுங்கோ வாழியாதன் என்னும் சேரமன்னன் வெற்றிக்களத்தில் யூபம் நட்டது பற்றிய குறிப்பு உள்ளது.
# இந்திய கவுன்சில்கள் சட்டம், 1861

**இந்திய கவுன்சில்கள் சட்டம், 1861** (*Indian Councils Act 1861*) ஐக்கிய இராச்சியத்தின் நாடாளுமன்றத்தால் 1861 இல் இயற்றப்பட்ட ஒரு சட்டம். இது பிரித்தானிய இந்தியாவின் அரச பிரதிநிதி (வைஸ்ராய்) மற்றும் மாகாண ஆளுனர்களின் நிருவாகக் குழுக்களுக்கு சட்டமியற்றும் உரிமைகளை அளித்தது. இதனால் ஆலோசனை வழங்கும் அமைப்புகளாக இருந்த நிருவாகக் குழுக்கள் அமைச்சரவை அமைப்புகளாக மாற்றப்பட்டு அவற்றின் உறுப்பினர்கள் குறிப்பிட்ட துறைகளுக்குப் பொறுப்பேற்றனர். இந்திய வைஸ்ராயின் நிருவாகக் குழுவில் ஆறு சாதாரண உறுப்பினர்கள் இடம் பெற்றிருந்தனர். அவர்கள் உள்துறை, வருவாய், நிருவாகம், சட்டம், நிதி, பொதுப்பணிகள் போன்ற துறைகளுக்குப் பொறுப்பேற்றனர். இவர்களைத் தவிர, இந்தியப் படையின் முதற்பெரும் தளபதியும் சிறப்பு உறுப்பினராக நிருவாகக் குழுவில் இடம் பெற்றார். உறுப்பினர்கள் எடுக்கும் முடிவுகளைப் புறந்தள்ள வைஸ்ராய்க்கு அதிகாரம் வழங்கப்பட்டிருந்தது. இச்சட்டம் கல்கத்தாவில் செயல்பட்ட வைஸ்ராயின் நிருவாகக் குழுவுக்கு பிரித்தானிய இந்தியா முழுவதும் அதிகாரம் செலுத்த உரிமை வழங்கியது.
# மாங்குப்பை பச்சியம்மன் கோயில்

**பச்சியம்மன் கோயில்** தமிழ்நாட்டின் சேலம் மாவட்டம்,ஓமலூர் வட்டத்தில், மாங்குப்பை ஊராட்சியில் அமைந்துள்ளது. இக்கோயில் ஒரு நாட்டுப்புறக் கோயிலாகும்.
# மாங்குப்பை பச்சியம்மன் கோயில்

## அமைவும், இணைப்பும்

இக்கோயில் சேலம் புதிய பேருந்து நிலையத்திலிருந்து 10 கல் தொலைவில் அமைந்துள்ளது.
# மாங்குப்பை பச்சியம்மன் கோயில்

## வேண்டுதல்

வேண்டுதலின் பொருட்டு மனதில் உருவாகும் எண்ணங்களை தாளில் எழுதி அவற்றை தெய்வம் நிறைவேற்றும் என்னும் நம்பிக்கையில்,இக்கோயிலின் மரத்தில் கட்டி விடுகின்றனர்.
# மாங்குப்பை பச்சியம்மன் கோயில்

## திருவிழா

ஆண்டு தோறும் இக்கோயிலில் திருவிழா நடைபெறும். திருவிழாவின் போது மக்கள் பொங்கல் வைத்தல், பச்சியம்மனுக்கு காணிக்கை செலுத்துதல் போன்றவற்றை மேற்கொள்கின்றனர்.திருவிழாவின் போது பம்பை அடித்து பம்பைக்காரர் பச்சியம்மன் பாடலைப் பாடுவார்.
# விக்கிப்பீடியா:முதற்பக்கக் கட்டுரைகள்/பெப்ரவரி 12, 2012

**தாய்ப்பாலூட்டல்** என்பது பிறந்த குழந்தைக்கு நேரடியாக தாயின் முலையிலிருந்து பால் கொடுக்கப்படும் முறையாகும். குழந்தைகளில் காணப்படும் உறிஞ்சி உண்ணும் தொழிற்பாடு இந்த தாய்ப்பலூட்டலுக்கு உறுதுணையாக உள்ளது. பொதுவாக குழந்தைக்கான வேறு மேலதிக உணவுகளை வழங்காமல் தாய்ப்பாலூட்டல் முறையால் மட்டுமே கிட்டத்தட்ட 6 மாதங்கள் உணவூட்டல் குழந்தைக்குத் தேவையான ஊட்டச்சத்தைப் பெற போதுமானதாக இருக்கும். குழந்தைக்கு ஆபத்தான மருந்துகள் உட்கொள்ளும் தாய், எய்ட்சு நோயுள்ள தாய், காசநோய் உள்ள தாய் போன்றோர் தாய்ப்பாலூட்டாமல் இருப்பது நல்லது. துறைசார் வல்லுனர்கள் அனைவரும் தாய்ப்பாலூட்டல் மிகவும் நிச்சயமாக நலம் தருவதுதான் என்பதை ஒத்துக் கொள்கின்றனர். ஆனால் எவ்வளவு காலம் தாய்ப்பாலூட்டுவது சிறந்தது, பிறந்த குழந்தைக்கு செயற்கை முறை உணவூட்டல் எபப்டியான இடர்களைத் தரக் கூடியது போன்ற விடயங்களில் வேறுபட்ட அபிப்பிராயம் கொண்டுள்ளனர். உலக சுகாதார அமைப்பு குழந்தை பிறந்து 6 மாதங்களுக்கு தனித் தாய்ப்பாலூட்டல் சிறந்தது என்பதை வலியுறுத்துவதுடன், அதன் பின்னர் மேலதிகமாக செயற்கை உணவூட்டலுடன் சேர்த்து தாய்ப்பாலூட்டலையும் செய்வதற்கு அறிவுறுத்துகின்றன. **மேலும்...**
---  
**ஆப்பிரிக்காவின் கொம்பு** எனப்படும் பகுதி கிழக்கு ஆப்பிரிக்காவில் அமைந்துள்ள தீபகற்பமாகும். இதன் கடற்கரை அரபிக்கடல் மற்றும் ஏமன் குடாவை எல்லைகளாக கொண்டுள்ளது. சோமாலியா, எரித்திரியா, சிபூட்டி, எத்தியோப்பியா ஆகியவை இப்பகுதியில் உள்ள நாடுகள் ஆகும். இப்பகுதி நிலநடுக் கோடுக்கும் கடக ரேகைக்கும் சம தொலைவில் அமைந்துள்ளது. இப்பகுதியில் உள்ள மலைகள் பெரும் பிளவுப் பள்ளத்தாக்கு அமைந்ததால் ஏற்பட்ட நில உயர்வு காரணமாக உருவானதாகும். இப்பகுதிக்கும் உலகின் மற்ற பகுதிகளுக்குமான வணிகத்தில் வடக்கு சோமாலியா சிறப்பு இடத்தை பிடித்திருந்தது. எகிப்தியர்கள், ரோமர்கள், கிரேக்கர்கள், மெசபடோமியர்கள் ஆகியோர் மதிப்பு மிக்க பொருளாக கருதும் சாம்பிராணி, குங்குமதூபம் மற்றும் மசாலா பொருட்களுக்களை வழங்குபவர்களாக சோமாலிய கடலோடிகளும் வணிகர்களும் திகழ்ந்தனர். இடைக்காலத்தில் இப்பகுதியின் வணிகத்தை பல்வேறு அரசுகள் ஆதிக்கம் செலுத்தி கட்டுப்படுத்தின. இப்பகுதியை ஆண்ட அடல் சூல்தானகம் பல இனக்குழுக்கள் கொண்ட முசுலிம் அரசாக திகழ்ந்தது. இது புகழின் உச்சியில் இருந்த போது எத்தியோப்பியா, எரித்திரியா, சிபூட்டி மற்றும் சோமாலியாவின் பெரும் பகுதிகள் இதன் கட்டுப்பாட்டில் இருந்தன. **மேலும்...**
# .இந்தியா

**.இந்தியா** (ஆங்கிலம்: *.in*, தேவநாகரி: *.भारत*, உருது: *.بھارت*, தெலுங்கு: *.భారత్*, குஜராத்தி: *.ભારત*, பஞ்சாபி: .ਭਾਰਤ, வங்காளம்: .*ভারত*) என்பது இந்தியாவுக்கான இணையத்தின் உயர் ஆள்களப் பெயராகும். ஆங்கிலத்தில் அமைந்த *.in* ஆள்களப் பெயரானது 1989ஆம் ஆண்டு அறிமுகப்படுத்தப்பட்டது. இந்த ஆள்களப் பெயர் இந்திய இணையப் பெயர்ப் பதிவகத்தால் கட்டுப்படுத்தப்படுகின்றது. இந்திய இணையப் பெயர்ப் பதிவகம் இந்திய அரசால் நியமிக்கப்பட்ட நிறுவனமாகும்.
# .இந்தியா

## துணை ஆள்களப் பெயர்கள்

- *.co.in* (வைப்பகங்கள், பதிவு செய்யப்பட்ட நிறுவனங்கள், வணிகச் சின்னங்கள் என்பனவற்றுக்கு)
- *.firm.in* (கடைகள், கூட்டாண்மை நிறுவனங்கள், இணைப்பு அலுவலகங்கள், தனியுரிமைத் தொழில் என்பனவற்றுக்கு)
- *.net.in* (இணையச் சேவை வழங்கிகளுக்கு)
- *.org.in* (இலாப நோக்கற்ற அமைப்புக்களுக்கு)
- *.gen.in* (பொது/சில்லறைப் பயன்பாடுகளுக்கு)
- *.ind.in* (தனியாருக்கு)
ஆறு துணை ஆள்களப் பெயர்கள் தகுதியுள்ள இந்திய நிறுவனங்களுக்கு ஒதுக்கீடு செய்யப்பட்டுள்ளன. அவை:
- *.ac.in* (கல்வி சார்ந்த நிறுவனங்கள்)
- *.edu.in* (கல்வி நிறுவனங்கள்)
- *.res.in* (இந்திய ஆய்வு நிறுவனங்கள்)
- *.ernet.in* (பழைய ஆள்களப் பெயர், கல்வி மற்றும் ஆய்வு நிறுவனங்களுக்கு)
- *.gov.in* (இந்திய அரசு)
- *.mil.in* (இந்திய இராணுவம்)
# .இந்தியா

## உள்நாட்டு மொழிகளில்

22 உள்நாட்டு மொழிகளில் ஆள்களப் பெயர் பெறுவதற்கு இந்திய அரசு திட்டமிட்டுள்ளது. அவை 2012இன் நடுப்பகுதியில் அறிமுகப்படுத்தப்படலாம் என எதிர்பார்க்கப்படுகின்றது.
# நிலைகாட்டி

**நிலைகாட்டி** (ஆங்கிலம்: *Cursor*) என்பது கணினித் திரை அல்லது ஏனைய காட்சிச் சாதனங்களுள் ஒன்றில் அமைவிடத்தைக் காட்டுவதற்காகப் பயன்படுத்தப்படும். விட்டு விட்டுத் தோன்றும் உரைக்காட்டியானது சில சந்தர்ப்பங்களில் விடுபடல் சுட்டுக்குறி என்றும் அழைக்கப்படும். அதே போல சுட்டி நிலைகாட்டியானது சுட்டி என அழைக்கப்படும்.
# நிலைகாட்டி

## உரைக்காட்டி

பெரும்பாலான கட்டளைக் கோட்டு இடைமுகங்களிலும் உரை திருத்திகளிலும் உரைக்காட்டியானது கீழ்க் கோடு, செவ்வகம், கிடைக் கோடு என்பனவற்றுள் ஏதேனுமொன்றால் காட்டப்படும். உரைக்காட்டியானது விட்டு விட்டுத் தோன்றக் கூடியதாகவோ நிலையாகவோ இருக்கும். பயனரால் இடப்படும் உரை உரைக்காட்டி தோன்றும் இடத்தில் இடப்படும்.
# நிலைகாட்டி

## சுட்டி

புள்ளித் துணையுறுப்பின் (பெரும்பாலும் சுட்டியின்) அசைவுகளைத் திரையில் செயற்படுத்துவதற்குச் சுட்டி பயன்படுத்தப்படும். சுட்டி பல வகைப்படும். வெவ்வேறு இயங்குதளங்களில் வெவ்வேறு சுட்டிகள் பயன்படுத்தப்படுகின்றன.
# சோளிங்கர்

**சோளிங்கர்** (**திருக்கடிகை**) இராணிப்பேட்டை மாவட்டம், சோளிங்கர் வட்டத்தில் உள்ள நகராட்சி ஆகும். 108 வைணவ திவ்யதேசங்களில் ஒன்றான சோளிங்கர் யோகநரசிம்ம பெருமாள் கோவில் இங்குள்ளது. சோளிங்கர் ஊராட்சி ஒன்றியத்தின் வட்டார வளர்ச்சி அலுவலகம் சோளிங்கரில் இயங்குகிறது. பண்டைய காலத்தில் இந்நகரம் சோழர்களாலும் பின்பு ஆற்காடு நவாப் மற்றும் திப்பு சுல்தானாலும் ஆளப்பட்டது.
# சோளிங்கர்

## 2021-இல் நகராட்சியாக தரம் உயர்த்தப்படல்

சோளிங்கர் பேரூராட்சியின் மக்கள் தொகை வளர்ச்சி காரணமாக 12 செப்டம்பர் அன்று நகராட்சியாக தரம் உயர்த்தப்பட்டது.
# சோளிங்கர்

## அமைவிடம்

சோளிங்கர் நகராட்சிக்கு தெற்கே வேலூர் 60 கி.மீ.; வடக்கே திருத்தணி 30 கி.மீ.; கிழக்கே அரக்கோணம் 30 கி.மீ.; மேற்கே சித்தூர் 45 கி.மீ. தொலைவில் உள்ளது.
# சோளிங்கர்

## நகராட்சியின் அமைப்பு

9.50 ச.கி.மீ. பரப்பும், 18 நகராட்சி மன்ற உறுப்பினர்களையும், 236 தெருக்களையும் கொண்ட இந்நகராட்சி சோளிங்கர் (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.
# சோளிங்கர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 7,359 வீடுகளும், 30,856 மக்கள்தொகையும், கொண்டது. மேலும் இந்நகராட்சியின் எழுத்தறிவு 85.61% மற்றும் பாலின விகிதம் ஆயிரம் ஆண்களுக்கு, 1002 பெண்கள் வீதம் உள்ளனர்.
# சோளிங்கர்

## பெயர் தோற்றம் மற்றும் வரலாறு

சோழர்கள் ஆட்சிகாலத்தில் சோழசிம்மபுரம் என்றும் பின்பு காலபோக்கில் சோழாலிங்கபுரமாகவும் அழைக்கப்பட்ட இந்நகரம் இன்று சோளிங்கர் என்று அழைக்கப்படுகிறது.  
சோளிங்கர் ஒரு வரலாற்று சிறப்பு மிக்க ஊராகும். இரண்டாம் ஆங்கில-மைசூர் போரின் போது சர் ஐர் கூட் (Sir Eyre Coote) திப்பு சுல்தானுடன் இங்கு போர் புரிந்தார்.  
கிழக்கிந்திய கம்பெனியர்களுக்கும் ஹைதர் அலி தலைமையிலான மைசூர் படையினருக்கும் இடையே பொ.ஊ. 1781-ஆம் ஆண்டு நடைபெற்ற போரில், இறந்த மைசூர் சிப்பாய்களின் நினைவாக எழுப்பப்பட்ட கஞ்சா சாகிப் கல்லறை இங்கு உள்ளது.  
. சோளிங்கர் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# சோளிங்கர்

## சோளிங்கரில் உள்ள தொழிற்சாலைகள்

1. பாரதி பேருந்து குழுமம்.
1. டி.வி.எஸ் குழுமத்தின் பிரேக்ஸ் இந்தியா லிட்
1. சோளிங்கர் நூற்பாலை
1. சிறு நிலை தறி தொழிற்சாலைகள்.
# சோளிங்கர்

## கல்வி நிறுவனங்கள்

### கல்லூரிகள்

1. சரஸ்வதி வேலு பொறியியல் கல்லூரி
1. சரஸ்வதி வேலு கலை மற்றும் அறிவியல் கல்லூரி
1. சி எம் அண்ணாமலை பல்தொழில்நுட்ப கல்லூரி
1. மீரா ஆசிரியர் பயிற்சி நிலையம்
1. கலைபாரதி ஆசிரியர் பயிற்சி நிலையம்
1. சிவரஞ்சினி ஆசிரியர் பயிற்சி நிலையம்
# சோளிங்கர்

## கல்வி நிறுவனங்கள்

### பள்ளிகள்

1. குட்லெட் மேனிலைப்பள்ளி
1. அஸ்வினி மெட்ரிக் பள்ளி
1. அய்யன் வித்யாஷரம் மெட்ரிக் பள்ளி
1. அரசு ஆண்கள் மேனிலைப்பள்ளி
1. அரசு பெண்கள் மேனிலைப்பள்ளி
1. ஹயக்ரீவர் மழலைகள் பள்ளி
1. மேரி மெக்ளின் நடுநிலை பள்ளி
1. செங்குந்தர் நடுநிலை பள்ளி
1. ஸ்ரீ திவ்யா சைதன்யா மெட்ரிக் பள்ளி
1. யூனிட்டி மெட்ரிக் பள்ளி
1. வேதாத்ரி மெட்ரிக் பள்ளி
1. வித்யா பீடம்
# சோளிங்கர்

## மருத்துவமனைகள்

1. அரசு மருத்துவமனை, சோளிங்கர்
1. கல்பனா மருத்துவமனை
1. பாரதி வெங்கடேஷ் மருத்துவமனை
1. டி.வி.எஸ் மருத்துவமனை
1. பெஸ்ட் மருத்துவமனை
1. ரவிபாரதி மருத்துவமனை
# சோளிங்கர்

## போக்குவரத்து

இவ்வூரிலிருந்து வேலூர், ஆற்காடு, திருத்தணி, சென்னை, சித்தூர், பள்ளிப்பட்டு, பொதட்டூர்பேட்டை மற்றும் அரக்கோணம் செல்ல அரசு மற்றும் தனியார் பேருந்துகள் இயக்கப்படுகின்றன.
# வளர்பிறை துவிதியைத் திதி

அமாவாசை கழித்து இரண்டாம் நாள் வரும் துவிதியைத் திதி **வளர்பிறை துவிதியைத் திதி** எனப்படும். பல குடும்பங்களிலும் இந்த துவிதியைத் திதி சிறப்பானதாக கருதப்படுகிறது.
# வளர்பிறை துவிதியைத் திதி

## துணிகள் வாங்குவதற்கு உகந்த நாள்

வழக்கமாக திருமணத்திற்காக மணப்பெண்ணிற்கு கூரைப் புடவை மற்றும் பட்டு புடவைகள் தேர்ந்தெடுத்து வாங்க அல்லது பண்டிகைகளுக்கு குடும்பத்தாருக்கு துணிமணிகள் வாங்க சிறந்த நாள் இந்த வளர்பிறை துவிதியைத் திதி என்பது ஒரு மரபு சார்ந்த நம்பிக்கை. இந்த திதியில் துணி வாங்கினால் ஆண்டு முழுவதும் துணிகள் சேர்ந்து கொண்டிருக்கும் என்று நம்புகிறார்கள். சுவாமி அல்லது அம்மனுக்கு நேர்த்திக் கடனாக துணிகள் சார்த்தி வழிபட வளர்பிறை துவிதியைத் திதியே சிறந்த நாளாகும்.
# வளர்பிறை துவிதியைத் திதி

## திருவண்ணாமலை கிரிவலம்

வளர்பிறை துவிதியைத் திதியன்று திருவண்ணாமலை மலையை கிரிவலம் சுற்றி வந்து அங்குள்ள இரட்டைப் பிள்ளையாரை வணங்கினால் மிகுந்த பலனுண்டு என்பது கிரிவம் செய்யும் பக்தர்களிடையே நிலவி வரும் நம்பிக்கை
# கரிநாள் (சோதிடம்)

**கரிநாள்** என்பது நல்ல நிகழ்வுகளைச் செய்ய ஏற்ற நாள் இல்லை என்பது சோதிட நம்பிக்கை. *கரிநாள்* என்றால் *நஞ்சு* என்று பொருள்படும். எனவே இந்த நாட்களை ஒதுக்கிவிடும்படி பஞ்சாங்கங்களும் சோதிடர்களும் பரிந்துரைக்கிறார்கள்.இந்த நாளைப் பஞ்சாங்காதி எனும் நூலில் குறிப்பிடப்பட்டுள்ளது. இந்த நாளை தனிய நாட்கள் என்றும் கூறுகிறார்கள்
# கரிநாள் (சோதிடம்)

## தமிழ்ப் பஞ்சாங்கம்

ஒவ்வொரு தமிழ் மாதத்திலும் கரிநாள் வரும். ஒவ்வொரு தமிழ் மாதத்திலும் இந்த இந்த தேதிகள் கரிநாட்கள் என்று சுட்டிக் காட்டப்பட்டுள்ளன. இந்தத் தமிழ்த் தேதிகள் மாறாதனவாகும். எந்த ஒரு தமிழ் ஆண்டுக்கும் இது பொருந்தும். எடுத்துக்காட்டாக, தை மாதம் 1, 2, 3, 11, 17 ஆகிய தேதிகள் கரிநாட்களாகும். இவை மாறவே மாறா.
# கரிநாள் (சோதிடம்)

## பட்டியல்

ஒவ்வொரு தமிழ் மாதத்திலும் வரும் கரிநாட்களின் பட்டியல் கீழே தரப்பட்டுள்ளது.  
| எண் | தமிழ் மாதம் | தேதி (கள்) |
| --- | --- | --- |
| 1 | சித்திரை | 6,15 |
| 2 | வைகாசி | 7, 16, 17 |
| 3 | ஆனி | 1,6 |
| 4 | ஆடி | 2, 10, 20 |
| 5 | ஆவணி | 2, 9, 28 |
| 6 | புரட்டாசி | 16, 29 |
| 7 | ஐப்பசி | 6, 20 |
| 8 | கார்த்திகை | 1, 4, 10, 17 |
| 9 | மார்கழி | 6, 9, 11 |
| 10 | தை | 1, 2, 3, 11, 17 |
| 11 | மாசி | 15, 16, 17 |
| 12 | பங்குனி | 6, 15, 19 |
# பாஸ்போகொழுமியம்

நிறத்திலும்
முனைவற்ற நீர்-விலக்கும் பகுதி நீல வண்ணத்திலும் (**U**) கொடுக்கப்பட்டுள்ளது.]]  
அசெட்டைல்கோலின் தொகுப்பில் உபயோகப்படும் கோலின் மூலக்கூறின் மூலமாகவும் உள்ளது.]]  
சவ்வுகள், பாஸ்போகொழுமிய இரு-அடுக்குகளைக் கொண்டுள்ளன.]]  
**பாஸ்போகொழுமியங்கள்** (Phospholipids) செல் சவ்வுகளின் கொழுமிய இரு-அடுக்குகளை உருவாக்குவதில் பெரும்பங்கு வகிக்கும் கொழுமிய மூலக்கூறு பிரிவுகளில் ஒன்றாகும். பெரும்பாலான பாஸ்போகொழுமியங்கள், டைகிளிசரைடு, ஒரு பாஸ்பேட்டு தொகுதி மற்றும் எளிமையான கரிம மூலக்கூறான கோலின் ஆகியவற்றைக் கொண்டிருக்கும்; ஆனால், கிளிசராலுக்கு பதிலாக ஸ்பின்கோசினிலிருந்து வருவிக்கப்பட்ட ஸ்பின்கோமையலின் மூலக்கூறு ஒரு விதிவிலக்காகும். தியோடோர் நிகோலஸ் கோப்லே என்னும் பிரெஞ்சு வேதியியலர் மற்றும் மருந்தாளுனரால் 1847-ஆம் ஆண்டு முட்டையின் மஞ்சள் கருவிலிருந்து, உயிரியப் பொருள்களில் உள்ள, முதலாவது பாஸ்போகொழுமியம் (லெசித்தின் அல்லது பாஸ்படைடில் கோலின்) அடையாளம் காணப்பட்டது. பொதுவாக பாஸ்போகொழுமிய மூலக்கூறின் வடிவத்தில் நீர்-நாடும் தலையும், நீர்-விலக்கும் பின்தொடரும் (வால் பகுதி) உள்ளது. பாஸ்போகொழுமியங்கள் வழக்கமாக இவற்றின் இடைவெளிகளில் காணப்படும் கொலஸ்டிரால் மூலக்கூறுகளுடன் காணப்படுகின்றன.  
உயிரிய அமைப்புகளில் பாஸ்போகொழுமியங்கள் அடிக்கடி பிற மூலக்கூறுகளுடன் (உதாரணமாக, செல் சவ்வுகளின் கொழுமிய ஈரடுக்குகளில் புரதங்கள், கிளைக்கோகொழுமியங்கள், கொலஸ்டிராலுடன்) காணப்படுகின்றன.
# பாஸ்போகொழுமியம்

## இவற்றையும் காண்க

- கொழுமியம்
- கிளைக்கோகொழுமியம்
# விசு காலம் (சோதிடம்)

**விசு** (விஷு) **காலம்** என்றால் பகல் பொழுதும் இரவுப் பொழுதும் சம அளவாய் இருக்கும் ஒரு குறிப்பிட்ட நாள் என்று தமிழ்ப் (இந்து) பஞ்சாங்கங்கள் குறிப்பிடுகின்றன.
# விசு காலம் (சோதிடம்)

## விசு (விஷு) புண்ணிய காலம்

| எண் | தமிழ் மாதம் | புண்ணிய காலம் |  |
| --- | --- | --- | --- |
| 1 | சித்திரை | முதல் தேதி (நாள்) | மேஷ (சித்திரை) விசு (விஷு) புண்ணிய காலம் |
| 2 | ஐப்பசி | முதல் தேதி (நாள்) | துலா (ஐப்பசி) விசு (விஷு) புண்ணிய காலம் |
ஒவ்வொரு தமிழ் வருடத்திலும் சித்திரை மாதம் முதல் நாளும், ஐப்பசி மாதம் முதல் நாளும் முறையே மேஷ (சித்திரை) விசு (விஷு) புண்ணிய காலம், துலா விசு (விஷு) புண்ணிய காலம் என்று குறிப்பிட்டிருப்பார்கள். சூரியன் மேஷ ராசியில் சஞ்சரிக்கத் தொடங்குவது சித்திரை மாதத்தில் என்பதால் இந்த மாதத்தின் முதல் நாளினை மேஷ விஷு (உத்தர அயனம்) புண்ணிய காலம் என்று கணக்கிடுகிறார்கள். இது போல சூரியன் துலா ராசியில் சஞ்சரிக்கத் தொடங்குவது ஐப்பசி மாதத்தில் என்பதால் இந்த மாதத்தின் முதல் நாளினை துலா விஷு (தட்சிண அயனம்) புண்ணிய காலம் என்று கணக்கிடுகிறார்கள் தமிழ் சோதிடக் கணிதப்படி சித்திரை முதல் நாள் மற்றும் ஐப்பசி முதல் நாள் ஆகிய இரு நாட்களிலும் பகல் மற்றும் இரவுப் பொழுதுகள் சரிசமமாக இருக்கும்.
# சடங்குகளில் தீட்டு நம்பிக்கைகள்

**சடங்குகளில் தீட்டு நம்பிக்கைகள்** பிறப்பு, இறப்பு என்ற இரு நிகழ்வுகள் நடக்கும் இடங்கள் மற்றும் இந்த இடங்களில் இருக்கும் பொருட்கள் தொடர்பான மதம் மற்றும் மரபுவழி விளக்கங்கள். இவ்வாறு விலக்கத் தக்க நிகழ்வுகள் மற்றும் மனிதர்கள் ஆகியோரிடமிருந்து விலகி நிற்பது என்பதை தீட்டு என்கிறார்கள்.  
தீட்டு, துடக்கு, குற்றம், ஆசௌசம் எனப் பல பெயர்களால் அழைக்கப்படும்.
# சடங்குகளில் தீட்டு நம்பிக்கைகள்

## நிகழ்வுகளும் தீட்டுக்களும்

- மரண வீட்டுக்கு அல்லது நிகழ்வில் கலந்து கொண்டால் உடுத்திருந்த உடையுடன் தலைக்கு முழுகினால் தீட்டு நீங்கும்.
# சல்மான் குர்சித்

**சல்மான் குர்சித் ** ( **சல்மான் குர்ஷித்**, *Salman Khurshid*, பிறப்பு:சனவரி 1, 1953) இந்திய தேசிய காங்கிரசைச் சேர்ந்த ஓர் அரசியல்வாதி. வழக்கறிஞரும் எழுத்தாளருமான குர்சித் ஃபாரூக்காபாத் மக்களவைத் தொகுதியிலிருந்து 2009ஆம் ஆண்டுப் பொதுத்தேர்தலில் வெற்றிபெற்று நாடாளுமன்ற உறுப்பினராக விளங்குபவர். மன்மோகன் சிங் தலைமையிலான அமைச்சரவையில் சட்டம் மற்றும் நீதித்துறை அமைச்சராகவும் சிறுபான்மையினர் நலத்துறை அமைச்சராகவும் மே 2014 வரை பணியாற்றியவர். இதற்கு முன்னதாக இதே மக்களவைத்தொகுதியிலிருந்து பத்தாவது மக்களவைக்குத் தேர்ந்தெடுக்கப்பட்டுள்ளார். அப்போது சூன் 1991இல் வணிகத்துறை துணை அமைச்சராகவும் சன.1993-சூன் 1996 காலகட்டத்தில் வெளியுறவுத் துறை இணை அமைச்சராகவும் பொறுப்பாற்றி உள்ளார். 1981ஆம் ஆண்டில் இந்திரா காந்தி பிரதமராக இருந்தபோது பிரதமரின் அலுவலகத்தில் சிறப்புப் பணி அதிகாரியாக தமது அரசியல் வாழ்வைத் துவங்கினார்.
# சல்மான் குர்சித்

## இளமையும் கல்வியும்

உத்தரப்பிரதேசத்தின் அலிகாரில் முன்னாள் வெளியுறவுத் துறை அமைச்சராக பணியாற்றிய குர்சித் ஆலம் கான் அவர்களின் மகனாகப் பிறந்தார். இந்தியாவின் மூன்றாவது குடியரசுத்தலைவர் சாகீர் உசேன் இவருக்கு அம்மாவழிப் பாட்டனாவார்.  
தமது பள்ளிப் படிப்பை பீகாரின் பாட்னாவிலுள்ள புனித சேவியர் உயர்நிலைப்பள்ளியில் துவங்கினார். பின்னர் தில்லி செயிண்ட் இசுடீவன் கல்லூரியில் ஆங்கில இளங்கலைப் பட்டமும் ஆக்சுஃபோர்டின் செயிண்ட் எட்மண்ட் ஹாலில் முதுகலை சட்டவியல் பட்டங்களையும் பெற்றார். ஆக்சுஃபோர்டின் டிரினிட்டி கல்லூரியில் சட்ட விரிவுரையாளராகவும் கற்பித்துள்ளார்.
# சல்மான் குர்சித்

## அரசியல் வாழ்க்கை

2014ஆம் ஆண்டு உ.பியின் பருக்காபாத் மக்களவைத் தொகுதியில் போட்டியிட்டு, பா.ஜ.காவின் முகேஸ் ராஜ்புத்விடம் தோற்றார்.
# சல்மான் குர்சித்

## அரசியல் சர்ச்சைகள்

2012 உத்தரப் பிரதேச மாநில சட்டப்பேரவைத் தேர்தல் பரப்புரைகளின்போது அசம்கரில் உரையாற்றுகையில் தில்லியின் *பாட்லா அவுஸ் காவல்துறை மோதலை*க் குறித்த ஒளிப்படங்களைக் கண்டு காங்கிரசுத் தலைவர் சோனியா காந்தி அழுததாக கூறி சர்ச்சையை கிளப்பினார். இது ஓய்ந்தநிலையில் தமது கட்சி ஆட்சியை பிடித்தால், முஸ்லிம்களுக்கு 9 சதவீத இட ஒதுக்கீடு வழங்கப்படும் என்று வாக்குறுதி அளித்தார். இது தேர்தல் நடத்தை விதிமுறைகளை மீறிய செயலாக இந்தியத் தேர்தல் ஆணையம் எச்சரித்தப் பின்னும் அவர் தொடர்ந்து பேசி வருவதாக இந்தியக் குடியரசுத் தலைவர் பிரதிபா பாட்டிலுக்கு தலைமை தேர்தல் ஆணையம் கடிதம் அனுப்பியது.
# மசாரு இமோடோ

**மசாரு இமோடோ** (*Masaru Emoto*|江本 勝|ஜூலை 22, 1943 – அக்டோபர் 17, 2014}} சப்பானில் உள்ள யோக்கோகாமாவில் பிறந்த ஒரு எழுத்தாளர் மற்றும் ஆராய்ச்சியாளர் ஆவார். இவரது ஆய்வுகளையும், முடிவுகளையும் வைத்து இவர் ஒரு நீர் சார்ந்த அறிவியலாளர் என அறியப்படுகின்றார். நீர் அறிவியலாளர் எனக் கூறப்படுவதற்குக் காரணம் நீர் மூலக்கூறுகளின் இயல்பை மனித உணர்வுகள் மாற்றும் என்று தனது ஆய்வு முடிவுகள் காட்டுவதாக இவர் கூறியதாகும். இவரது கருத்தாக்கங்கள் அறிவியலுக்கு உட்பட்டவை அல்ல என்று கூறப்பட்டதுடன், அவை பிழையானவை என நிரூபிக்கப்பட்டு, அவரது ஆய்விற்கான அணுகுமுறைகளில் செயல்முறை, மற்றும் கையாளுதல் தவறுகள் இருந்தது எடுத்துக் காட்டப்பட்டது.
# மசாரு இமோடோ

## வாழ்க்கை வரலாறு

மசாரு இமோடோ சப்பானில் உள்ள யோக்கோகாமாவில் பிறந்தார். இவர் யோக்கோகாமா நகராட்சி பல்கலைக்கழகத்தில் உள்ள மானுடம் மற்றும் அறிவியல் துறையில், பன்னாட்டு உறவுகள் என்பது தொடர்பான பிரிவில் பட்டம் பெற்றவராவார். 1990 ஆம் ஆண்டளவில் நீரைப்பற்றி விபரமாகக் கற்க ஆரம்பித்தார்.  
இவர் 1986 ஆம் ஆண்டு டோக்கியோவில் IHM குழுமத்தை நிறுவினார். இவர் அக்டோபர், 1992 ஆம் ஆண்டு இந்தியாவின் மாற்று மருத்துவத்திற்கான திறந்த பன்னாட்டு பல்கலைக்கழகத்தில் இருந்து மாற்று மருத்துவத்தில் முனைவர் பட்டம் பெற்றார்.. இந்தப் பல்கலைக்கழகமானது தவறான ஒன்றாகக் கருதப்பட்டுப் பின்னர் மூடப்பட்டது.  
பின்னர், இவருக்கு ஐக்கிய அமெரிக்க மற்றும் காந்த ஒத்ததிர்வு பகுப்பாய்வு தொழில்நுட்பத்தில் நுண் கொத்து நீர் கருத்து அறிமுகப்படுத்தப்பட்டது. இதன் மீது ஏற்பட்ட தாக்கத்தால் இவரது நீர் மர்மம் கண்டறியும் தேடல் தொடங்கியது.  
இவர் பெரிதும் அறியப்பட்டது நீரில் இவர் மேற்கொண்ட ஆய்வுகளும் அதைத்தொடர்ந்து அவர் வெளியிட்ட கட்டுரைகளுமே. இவர் உலகத்தின் பல்வேறு இடங்களில் இருந்து நீரை கொண்டுவந்து, அதை மெதுவாக உறை நிலைக்கு மாற்றி அதன் தன்மைகளை நுண்ணோக்கியின் மூலம் படம் எடுத்துள்ளார். இவரது ஆய்வில் உறைநிலையில் நீரின் பல விதமான தோற்றங்கள் பெறுகின்றன என்பதே ஆகும். அதிலும் குறிப்பாக நாம் நீரின் மீது செலுத்தும் நல்ல அல்லது தீயச் சிந்தனைகளின் மூலம் அவ்வடிவங்கள் மாறுபடுகின்றன என்று தெரிவித்தார்.
# மசாரு இமோடோ

## அறிவியல் மதிப்பீடு

ஒரு அறிவியல் ஆய்விற்குத் தேவையான பரிசோதனைக் கட்டுப்பாடுகளைக் கொண்டிராமை, அறிவியல் சமூகத்துடன் தனது ஆய்வு அணுகுமுறை தொடர்பான போதியளவு விபரங்களைப் பகிர்ந்து கொள்ளாமை போன்ற காரணங்களால் மசாரு இமோடோ விமர்சனத்துக்கு உள்ளாக்கப்பட்டார்.
உயிர்வேதியியலாளரும், கோர்க் பல்கலைக் கல்லூரி நிர்வாகியுமான வில்லியம் ரெவில்லி இவரது பரிசோதனை முடிவுகள் உண்மைத்தன்மை அற்றவையெனவும், இவரது ஆராய்ச்சி முடிவுகளுக்கு அறிவியல் வெளியீடுகள் இல்லையென்பதையும், இவ்வகையான ஆராய்ச்சியைச் செய்பவர்கள் இலகுவில் பிரபலமடைந்து விடுவதாகவும் கூறினார்.
# கோயம்புத்தூர் புறவழிச்சாலை

**கோயமுத்தூர் புறவழிச்சாலைகள்** என்பன கோயம்புத்தூர் நகரின் போக்குவரத்து நெரிசலைத் தவிர்க்க பல்வேறு தேசிய மற்றும் மாநில நெடுஞ்சாலைகளை இணைக்கும் பல்வேறு புறவழிச்சாலைகள் ஆகும். கிழக்கில் இருந்து மேற்காக நீலாம்பூரிலிருந்து மதுக்கரை வரையும் தெற்கிலிருந்து வடக்காக பொள்ளாச்சியிலிருந்து அன்னூர் வரையும் வடமேற்கில் உள்ள மேட்டுப்பாளையத்திலிருந்து சூலூர் வரையும் புறவழிச்சாலைகள் திட்டமிடப்பட்டுள்ளன. இவற்றில் நீலாம்பூரிலிருந்து மதுக்கரை வரை எல் & டி நிறுவனத்தால் கட்டுஇயக்குமாற்றுத் திட்டத்தின் கீழ் உருவாக்கப்பட்ட புறவழிச்சாலை மட்டுமே, பெப்ரவரி, 2012 நிலவரப்படி, இயக்கத்தில் உள்ளது.இத்திட்டத்தின் கீழ் ஆத்துப்பாலத்தின் அகலம் கூட்டப்பட்டுள்ளது.  
மேலும் கோயம்புத்தூர் மாநகராட்சி ஆறு இரயில்பாதை மேம்பாலங்களை தென்னக இரயில்வேயின் ஒத்துழைப்புடன் மாநகரில் கட்டிக்கொண்டிருக்கிறது.  
தமிழ்நாடு மாநில நெடுஞ்சாலைத்துறை 2008ல் அவினாசி சாலை, மேட்டுப்பாளையம் சாலை, சத்தியமங்கலம் சாலை ஆகிய சாலைகளின் நெரிசலை குறைக்க பீளமேடு சாலை, காளப்பட்டி சாலை, சரவணம்பட்டி சாலை, குரும்பம்பாளையம் சாலை ஆகியவற்றின் வழியாக செல்லக்கூடிய சுற்றுச்சாலை அமைக்கும் திட்ட முன்வரைவை கொண்டுவந்தது. இந்த 12 கிமீ பாதை பீளமேட்டில் உள்ள சித்ராவிலிருந்து (தென்னிந்திய ஜவுளி மற்றும் ஆராய்ச்சிக் கழகம்) காளப்பட்டி சாலை வழியாக சத்தியமங்கலம் சாலையை சரவணம்பட்டியில் இணைக்கிறது. மேலும் இது மேட்டுப்பாளையம் சாலையை குரும்பம்பாளையத்தில் இணைக்கிறது. இந்தத் திட்டத்திற்கு விவசாயிகளிடமிருந்து பலத்த எதிர்ப்பு இருப்பதால் திட்ட மேசையிலேயே தங்கி உள்ளது.
# கோயம்புத்தூர் புறவழிச்சாலை

## பொள்ளாச்சி - அன்னூர்

கோவையின் நகரினுள்ளே செல்லும் பொள்ளாச்சியையும் பண்ணாரியையும் இணைக்கும் தேசிய நெடுஞ்சாலை 584 (முந்தைய தே.நெ.209)யை தரமுயர்த்த தேசிய நெடுஞ்சாலை ஆணையம் இயலுமை ஆய்வுகள் நடத்த ஒப்பந்தப்புள்ளிகளை வரவேற்றது. 2009இல் இந்த ஆணையம் ஏற்கெனவே உள்ள நெடுஞ்சாலையை விரிவுபடுத்த நிதி ஒதுக்கியது. இதில் கணபதியில் தொடர்வண்டிப்பாதை மேம்பாலமும் அடங்கும். பின்னர் இந்தத் திட்டங்களை பொதுத்துறை-தனியார்துறை கூட்டுறவில் கட்டமைக்கத் திட்டமிட்டதால் இந்த நிதியை திரும்ப்ப் பெற்றுக் கொண்டது.  
தேசிய ஆணையம் நிதியை திரும்பப்பெற்றநிலையில் மாநில அரசின் நெடுஞ்சாலைத்துறை இந்த தரமுயர்த்தல் பணிகளை மேற்கொண்டுள்ளது. 2010இல் உலகத் தமிழ்ச் செம்மொழி மாநாட்டின்போது, காந்திபுரத்தில் 148 கோடி செலவில் மூன்றடுக்கு மேம்பாலம் ஒன்று இரண்டாண்டுகளில் கட்டப்படும் என்று அப்போதைய முதலமைச்சர் மு. கருணாநிதி அறிவித்தார். மத்தியப் பேருந்து நிலையத்தில் துவங்கி சத்தியமங்கலம் சாலையில் மாநகராட்சி கட்டிய ஓம்னி பேருந்து நிலையம் வரை அமைந்திருக்கும். இந்தத் திட்டத்தில் நூறடிச் சாலை சந்திப்பிலிருந்து நவஇந்தியா சந்திப்பு வரை நான்குவழி சுரங்கப்பாதையும் நகரப் பேருந்து நிலையம், மாநில விரைவுப் போக்குவரத்துக் கழக பேருந்து நிலையம், மத்தியப் பேருந்து நிலையம், சத்தியமங்கலம் சாலையில் திட்டமிடப்பட்டுள்ள பேருந்து நிலையங்களை இணைக்கும் மேலான நான்குவழிப்பாதையும் இரு சந்திப்புக்களையும் இணைக்கும் மேம்பாலமும் அடங்கும். இதன் திட்டச்செலவை 100 கோடியாகக் குறைத்து சனவரி 2011இல் மேம்பாலப் பணி துவங்குவதாக இருந்தது. ஆனால் சத்தியமங்கலம் சாலையிலும் டாக்டர் நஞ்சப்பா சாலையிலும் உள்ள நான்கு கோவில்கள் இடிக்கப்பட விருந்ததை எதிர்த்து இந்து முன்னணியினர் போராட்டம் நடத்தினர்.  
2011இல் தமிழக முதல்வர் ஜெ. ஜெயலலிதா பாலக்காடு சாலையில் போக்குவரத்து நெரிசலைக் குறைக்க உக்கடம் மற்றும் ஆத்துப்பாலம் மேலாக புதிய மேம்பாலங்களை கட்டவிருப்பதாக அறிவித்தார்.
# கோயம்புத்தூர் புறவழிச்சாலை

## மேட்டுப்பாளையம் - சூலூர்

இந்திய தேசிய நெடுஞ்சாலை ஆணையம் மேட்டுப்பாளையத்திலிருந்து சூலூர் வரை தேசிய நெடுஞ்சாலை 181 (முன்பு தே.நெ.67)யை ஒட்டி ஓர் புறவழிச்சாலையை கட்டமைக்க ஆய்வு மேற்கொண்டுள்ளது. 601 கோடி செலவில் திட்டமிடப்பட்டுள்ள இந்தச் சாலையின் நீளம் ஆகும். இந்த திட்டத்திற்கான பாதை செழிப்பான வயல்வெளிகள் மூலமாக செல்வதாக எதிர்ப்பு தெரிவித்த விவசாயிகள் மாற்றுவழியில் திட்டமிட கோரினர். தமிழக விவசாயிகள் சங்கத்தின் தலைவர் எம்.ஆர்.சிவசாமி திட்டமிடப்படும் வழி நீலாம்பூரிலிருந்தே துவங்கி வெள்ளையணைப்பட்டி, கள்ளிப்பாளையம், குன்னத்தூர், காட்டம்பட்டி, குப்பேபாளையம், சிக்காரம்பாளையம், ஓடன்துறை வழியே மேட்டுப்பாளையம் செல்ல மாற்றுப் பாதையை பரிந்துள்ளார்.
# கோயம்புத்தூர் புறவழிச்சாலை

## மேற்கு புறவழிச்சாலை

2010ஆம் ஆண்டு மாநில நிதி அறிக்கையில் கோவையின் மேற்குப் பகுதிகளின் வழியே ஓர் மேற்கு சுற்றுச்சாலையை 284 கோடி திட்டச்செலவில் 26கி.மீ தொலைவிற்கு அமைக்க அறிவிக்கப்பட்டுள்ளது. திட்டமிடப்பட்டுள்ள சாலை கோவைப்புதூரில் பாலக்காடு சாலையிருந்து பேரூர் சாலை, மருதமலைச் சாலை, தடாகம் சாலை வழியாக மேட்டுப்பாளையம் சாலையை இணைக்கும்.  
2011இல் தமிழக அரசு குனியமுத்தூர் முதல் துடியலூர் வரை நீளமுள்ள *மேற்கு புறவழிச்சாலை* அமைக்கவிருப்பதாக அறிவித்துள்ளது. இந்தச் சாலை பாலக்காட்டிலிருந்து மதுக்கரை வரும் போக்குவரத்து மருதமலை, தடாகம், துடியலூர் மற்றும் ஆனைகட்டி செல்ல ஏதுவாயிருக்கும். திட்டமிடப்பட்டுள்ள சாலை அகலத்தில் இரு ஓரங்களும் பாவப்பட்டு கட்டமைக்கப்படும்; இதன் திட்டச்செலவு 130 கோடியாக மதிப்பிடப்பட்டுள்ளது.
# சமத்துவ குமுகங்களின் கூட்டமைப்பு

**சமத்துவ குமுகங்களின் கூட்டமைப்பு** (Federation of Egalitarian Communities) என்பது சமத்துவ (egalitarian) திட்டக் குமுகங்களின் ஒரு கூட்டமைப்பு ஆகும். இதில் ஆறு திட்டக் குமுகங்கள் இனைந்துள்ளன.
# சமத்துவ குமுகங்களின் கூட்டமைப்பு

## கொள்கைகள்

1. நிலம், உழைப்பு, வருமானம், மற்றும் பிற வளங்களை பொதுவில் வைத்திருத்தல்
1. உறுப்பினர்களின் தேவைகளுக்கான பொறுப்பை ஏற்றுக் கொள்ளல். அவர்களின் உழைப்பை பெற்றுக் கொண்டு அதையும் பிற பொருட்களையும் சமமாகவும் தேவைக்கு ஏற்றவாறும் பகிர்தல்.
1. வன்முறையின்மை கடைப்பித்தல்
1. அனைத்து உறுப்பினரும் பங்களிக்க சமனான வாய்ப்புத் தரும் ஒரு மடிவெடுக்கும் முறையைப் பயன்படுத்தல். இணக்க முடிவு, வாக்கெடுப்பு அல்லது மேல் முறையீடு, முறையீடு மறுப்பு ஆகியவை ஊடாக அந்த வாய்ப்புக்களை உறுதிசெய்தல்.
1. எல்லா மக்களுமிடையே சமத்துவதை ஏற்படுத்துவதற்கான செயற்படுதல். இனம், வர்க்கம், நம்பிக்கை, வயது, பால், பாலியல் அமைவு அல்லது பாலியல் அடையாளம் ஆகிய எவற்றின் அடிப்படையிலும் பாகுபாட்டை அனுமதிப்பது இல்லை.
1. இன்றைய, நாளைய தலைமுறையினருக்கு ஆக இயற்கை வளங்களை பேணல். சூழலியல் விழிப்புணர்வை, செயல்முறைகளை மேம்படுத்தல்.
1. குழுத் தொடர்பாடல்களுக்கும், பங்கேற்புக்கும் ஏற்றா செயலாக்கங்களை உருவாக்கல். நபர்களின் வளர்ச்சிக்கு ஆதரவளிக்கும் சூழலை வழங்கல்.
# நியோ (தி மேட்ரிக்ஸ்)

**தாமஸ் ஆன்டர்சன் (நியோ)** *தி மேட்ரிக்ஸ்* ஆங்கிலத் திரைப்படத் தொடரில் வரும் கதாபாத்திரமாகும். இக்கதாபாத்திரம் கேயானு ரீவ்ஸ்-ஆல் சித்தரிக்கப்பட்டது. உலகின் சிறந்த கதாபாத்திரங்களுள் பதினாறாவது இடத்தை பெற்றதாக Empire தளத்தில் வெளியிடப்பட்டது.
# நியோ (தி மேட்ரிக்ஸ்)

## கதாபாத்திரத் தோற்றம்

தாமஸ் ஆன்டேர்சன் அமெரிக்காவிலுள்ள காபிடல் சிட்டி-யில் டோவ்ன் டவுனில் மைக்கேல் மற்றும் ஜான் ஆண்டர்சன் தம்பதியினருக்கு மகனாகப் பிறந்தார்.அவர் Central West Junior High and Owen Patterson High ஸ்கூலில் படித்தார்.அவர் கணிதம் மற்றும் அறிவியலில் சிறந்து விளங்கினார்.மேலும் அவர் கால் பந்தாட்டத்திலும்,ஹாக்கியிலும் சிறப்பாக விளையாடினார்.
# ரொல்சுரோயன் இயக்கம்

**ரொல்சுரோயன் இயக்கம்** (*Tolstoyan movement*) என்பது உருசியச் சிந்தனையாளர் இலியோ இடால்ஸ்டாயின் மெய்யியல் மற்றும் சமய சிந்தனைகளை அடிப்படையாகக் கொண்ட சமூக இயக்கம் ஆகும். ரொல்சுரோய் தனது பார்வைகளுடன் உடன்பட்ட குமுகங்கள் தோன்றியது பற்றி மகிழ்ச்சி அடைந்தார் எனினும், தன்னைப் பின்பற்றி ஒரு இயக்கமோ அல்லது ஒரு கருத்தியலோ உருவாவதை அவர் விரும்பவில்லை. மாற்றாக ஒவ்வொருவரின் மனச்சாட்சியை பின்பற்றுமாறு வேண்டினார்.
# ரொல்சுரோயன் இயக்கம்

## நம்பிக்கைகளும் நடத்தைகளும்

ரொல்சுரோயன் இயக்கத்தார் கிறித்தவர்களாக தம்மை அடையாளப்படுத்தினாலும், கிறித்தவ சமய அமைப்புகளோடு தம்மை இணைத்துக் கொள்வதில்லை. யேசுவின் அற்பதங்களை விட அவரின் கற்பித்தல்களிலேயே இவர்கள் கவனம் செலுத்தினார்கள்.  
எளிய வாழ்முறை, பெரும்பாலும் மரக்கறி உணவு, மது அருந்தாதல், புகைப் பிடிக்காதல், பிரம்மச்சரியம் என்று வாழ்வார்கள். இவர்கள் அமைதிவாதிகள். எதிர்ப்பற்ற கொள்கையாளர்கள். டோல்சுடாய் கிறித்தவர் என்பதன் பொருள் என்ன என்பதை பின்வரும் ஐந்து முன்மொழிவுகளின் மூலம் முன்வைக்கிறார்.
- உன் எதிரிகளை நேசி
- கோபம் கொள்ளாதே
- தீயதை தீயதால் எதிர்க்காதே, தீயதற்கு நன்மையைக் கொடு
- ஆசை கொள்ளாதே
- ஆணைகளை ஏற்காதே
# சுவாப்சிட்டி

**சுவாப்சிட்டி** என்பது பொருட்களையும் சேவைகளையும் பண்ட மாற்றிக் கொள்ள ஏதுவாக்கும் ஒரு கனடிய இணைய சமூக வலைப்பின்னல் ஆகும். இதன் ஊடாக ஒருவர் தன்னிடம் இருக்கும் பொருட்களையும், திறங்களையும் பட்டியல் இடலாம். பிறரும் அவ்வாறே செய்வார். எங்கு இருவருடம் பண்ட மாற்றுச் சாத்தியம் ஆகிறதோ, அங்கு ஒரு சுவாப் (swap) அல்லது பண்டமாற்று இடம்பெறும். எடுத்துக்காட்டாக ஒருவரால் சீனம் சொல்லித் தர முடியும் தமிழ் படிக்க விருப்பம், மற்றொருவருக்கு தமிழ் சொல்லித்தர முடியும் சீனம் படிக்க முடியும். இருவரும் பண்ட மாற்றிக் கொள்ளலாம்.
# நேர வங்கியியல்

**நேர வங்கியியல்** அல்லது நேர வைப்பகவியல் என்பது பணத்துக்குப் பதிலாக நேரத்தை அலகாகப் பயன்படுத்தி சேவைப் பரிமாற்றத்தை ஏதுவாக்கும் ஒரு முறைமை ஆகும். நேர வங்கி என்பது நேர வங்கியியலை நடைமுறைப்படுத்தும் ஒரு குமுகம் ஆகும். இந்த வங்கியில் உறுப்பினராக இருக்கும் ஒருவருக்கு சேவையை செய்வதன் மூலம் (நேரத்தை வழங்குதல்) ஒருவர் நேர வங்கியில் வைப்புச் செய்யலாம். பின்னர் அவருக்கு ஒரு உதவி அல்லது சேவை தேவைப்படும் போது அந்த வங்கியில் பிற ஒரு உறுப்பினரிடம் இருந்து தனது வைப்பைப் பயன்படுத்தி பெற்றுக் கொள்ளலாம். ஐக்கிய அமெரிக்கா, ஐக்கிய இராச்சியம் போன்ற நாடுகளில் இது ஒரு சமூக இயக்கமாக வளர்ந்து வருகிறது.
# தெல்லுருட்டான் விளையாட்டு

**தெல்லுருட்டான் விளையாட்டு** தெல்லுக்காய்களை உருட்டி விளையாடும் விளையாட்டு. சிறுவர்கள் இதனை விளையாடுவர்.
# தெல்லுருட்டான் விளையாட்டு

## ஆடும் முறை

அக்டோபர், நவம்பர் மாதங்களில் தெல்லுக்காய்கள் மிகுதியாகக் கிடைக்கும்.விளையாடும் சிறுவர்கள் அனைவரும் தெல்லுக்காய்களை வைத்துக்கொள்வர். முதலில் ஆடுபவர் குறிப்பிட்ட எண்ணிக்கையில் தெல்லுக்காய்களை நிலத்தில் வைப்பார். மற்றவர்கள் அதே எண்ணிக்கையில் தெல்லுக்காய்களை அதனுடன் வைப்பர்.  
பின் ஒவ்வொருவராக ஒரு உத்திக் கோட்டிலிருந்து தன் தெல்லுக்காய்களில் ஒன்றைச் சுவரில் மோதித் திரும்பும்படி உருட்டுவர். யாருடைய காய் சுவரிலிருந்து அதிக தொலைவில் கிடக்கிறதோ அவர் தன் கையிலுள்ள மற்றொரு காயால் அடிப்பார். இப்படி அடிப்பதற்கு உசுப்புதல் என்று பெயர். உசுப்பிவிட்டால் நிலத்தில் வைக்கப்பட்டுள்ள எல்லாக் காய்களையும் எடுத்துக்கொள்ளலாம். ஒருவர் உசுப்பாவிட்டால் அடுத்த நிலையால் உள்ளவர் உசுப்பி எடுத்துக்கொள்ளலாம்.  
வலுவாகக் காயை எறிவதிலும், குறி பார்த்து அடிப்பதிலும் திறமை உள்ளவர் அதிக காய்களை ஈட்டி வெற்றி பெறுவார்.
# தெல்லுருட்டான் விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
- தெல்லு (தெல்லு எறிதல்)
# தெல்லுருட்டான் விளையாட்டு

## கருவிநூல்

- கே. வி. ராமச்சந்திரன், (தமிழாக்கம்), மூலம் எஸ்.கே.கோவிந்த ராஜுலு & திருமதி டி.கே.ஜோசப், *பொழுதுபோக்கு விளையாட்டுகள்*, அருணோதயம் வெளியீடு, சென்னை, 1959
- கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 1982
- ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980
# தெல்லு எறிதல்

**தெல்லு எறிதல் விளையாட்டு** அரங்கில் வைக்கப்பட்டுள்ள தெல்லுக்காய்களை வேறொரு தெல்லுக்காயால் உத்திக் கோட்டிலிருந்து அடித்து வெளியேற்றி ஈட்டிக்கொள்வது. அதிகம் ஈட்டியவர் வெற்றி.  
சுவர் ஓரமாக ஓரடி நீளமும் அரையடி அகலமும் உள்ள கோடுகளால் அரங்கு அமைக்கப்படும். முதலில் ஒருவர் எத்தனைக் காய்களை அரங்கில் வைக்கிறாரோ அதே எண்ணிக்கையில் மற்றவர்களும் தெல்லுக்காய்களை அரங்கில் வைத்து ஒவ்வொருவராகத் தன் கையிலுள்ள மற்றொரு காயால் அடித்து வெளியேற்றி எடுத்துக்கொள்வர். எறிந்த காய் அரங்கிற்குள் நின்றுவிட்டால் ஒருமுறை தன் வேறொரு காயால் அடித்து(உசுப்பி) வெளியேற்றி எடுத்துக்கொள்ளலாம்.
# தெல்லு எறிதல்

## மேலும் பார்க்க

- தமிழர் விளையாட்டுகள் (அண்மைய காலம்)
- தெல்லு (தெல்லுருட்டான்)
# தெல்லு எறிதல்

## கருவிநூல்

- இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# விட்னி ஊசுட்டன்

**விட்னி எலிசபெத் ஊசுட்டன் ** (*விட்னி எலிசபெத் ஹூஸ்டன்*, *Whitney Elizabeth Houston*, ஆகத்து 9, 1963&nbsp;– பெப்ரவரி 11, 2012) ஓர் அமெரிக்க இசைக்கலைஞரும் நடிகையும் நடைமேடை அழகியும் ஆவார். இவர் இசைவட்டுத் தயாரிப்பிலும் திரைப்படத் தயாரிப்பிலும் பங்கேற்றிருந்தார். எக்காலத்திற்குமான மிகுந்த விருதுகள் பெற்ற பெண் கலைஞராக 2009ஆம் ஆண்டில் கின்னஸ் உலக சாதனைகளில் இடம் பெற்றிருந்தார். விட்னி ஊசுட்டன் இரு எம்மி விருதுகளையும் ஆறு கிராமி விருதுகளையும் 30 பில்போர்டு இசை விருதுகளையும் 22 அமெரிக்க இசை விருதுகளையும் வென்றுள்ளார். 2010ஆம் ஆண்டுவரை தமது வாழ்நாளில் மொத்தம் 415 விருதுகள் பெற்றார். இசைத்தொகுப்புகள், தனிப்பாடல்கள் மற்றும் ஒளிதங்களாக 170 மில்லியன் விற்றுள்ள ஊசுட்டன் உலகில் மிகவும் கூடுதலாக விற்கப்படும் இசைக்கலைஞர்களில் ஒருவராகவும் விளங்கினார்.  
விட்னி ஊசுட்டன் அவரது அழகான, கம்பீரமான குரலுக்காக அறியப்பட்டார். அவரது *ஐ வில் ஆல்வேஸ் லவ் யூ*, *ஐ வான்ன டான்ஸ் வித் சம்படி(ஹூ லவ்ஸ் மி)* போன்ற பாடல்கள் பரவலாக அறியப்பட்டவை. அமெரிக்க நாட்டுப்பண்ணாகிய *த ஸ்டார் ஸ்பாங்கிள்டு பானரை* அவரது பாணியில் பாடி தனிப்பாடலாக விற்பனை வரைபடங்களில் உச்சத்தை எட்டினார். இவரது இசைத்தொகுப்புகள் *த பாடிகார்டு*, *விட்னி ஹூஸ்டன்*, *விட்னி* என்பன விற்பனையில் சாதனை படைத்தவை.  
இவர் "த பொடி கார்ட்", "வெயிட்டிங் டு எக்சேல்", *த பிரீச்சர்ஸ் வைஃப்*, 1997 இல் வெளிவந்த ""சின்ட்ரெல்லா" ஆகிய திரைப்படங்களில் நடித்துள்ளார். மேலும் 2012 இல் வெளிவரவிருக்கும் "ஸ்பார்க்கிள்" என்ற படத்திலும் நடித்திருந்தார்.  
அவரது மரணத்திற்கு முந்தைய சில ஆண்டுகளாக போதைமருந்துப் பழக்கத்தி்ற்கு ஆளாகியிருந்தார். பெப்ரவரி 11, 2012 அன்று கலிபோர்னியாவின் பெவர்லி ஹில்ஸ் பகுதியில் பெவர்லி ஹில்டன் ஓட்டலில் அறியப்படாத காரணங்களால் மரணமடைந்தார்.
# அந்தோனிதாசன் யேசுதாசன்

**ஷோபாசக்தி** (*Shobasakthi*, பிறப்பு: 18 நவம்பர் 1967) என அழைக்கப்படும் **அந்தோனிதாசன் யேசுதாசன்**, ஈழத் தமிழ்ப் படைப்பாளிகளில் ஒருவரும், நடிகரும் ஆவார். இவர் யாழ்ப்பாணம் – அல்லைப்பிட்டியைப் பிறப்பிடமாகக் கொண்டவர். தற்போது புலம்பெயர்ந்து பிரான்சில் வாழ்ந்து வருகிறார். சிறுகதை, நாவல், விமர்சனம், நாடகம், திரைப்படம், பதிப்பு ஆகிய தளங்களில் செயல்பட்டு வருகிறார். இவர் நடித்து வெளிவந்த தீபன் என்ற பிரெஞ்சு மொழித் திரைப்படம் 2015 கான் திரைப்பட விழாவில் 'சிறந்த திரைப்படத்துக்கான தங்கப்பனை' விருதை வென்றது.
# அந்தோனிதாசன் யேசுதாசன்

## வாழ்க்கைக் குறிப்பு

அந்தோனிதாசன் 1967 நவம்பர் 18 இல் இலங்கையின் யாழ்ப்பாண மாவட்டம், அல்லைப்பிட்டி என்ற கிராமத்தில் கொலஸ்ரிகா ஜீவராணி, பிரான்சிஸ் யேசுதாசன் ஆகியோருக்கு பிறந்தார். இவருக்கு மூன்று சகோதரர்களும் ஒரு சகோதரியும் உள்ளனர். தனது 16-வது வயதில் கறுப்பு ஜூலை வன்முறைகளைத் தொடர்ந்து தமிழீழ விடுதலைப் புலிகள் இயக்கத்தில் இணைந்தார். ஆயுதப் பயிற்சியைப் பெற்றுக்கொண்டு, புலிகளின் கலை வெளிப்பாட்டுப் பரப்புரைகளிலும் இயங்கினார். புலிகள் நடத்திய விடுதலைக்காளி தெருக்கூத்தில் (1985) முதன்மைப் பாத்திரமொன்றில் நடித்தார்.  
யாழ்ப்பாணக் கோட்டையை மீண்டும் கைப்பற்றுவதற்காக ஆகஸ்ட் 1990 இல் இலங்கை இராணுவம் அல்லைப்பிட்டியை ஆக்கிரமித்தனர். 85 இளைஞர்கள் இராணுவத்தால் சுற்றிவளைக்கப்பட்டு மீண்டும் ஒருபோதும் அவர்களைப்பற்றிய எந்த தகவலும் கிடைக்கப்பெறவில்லை. அவர்களில் பெரும்பாலோனோர்கள் ஷோபாசக்தியின் உறவினர்கள் மற்றும் நண்பர்கள். அவர்கள் இராணுவத்தினாரால் கொல்லப்பட்டு உடல்கள் கிணற்றில் வீசப்பட்டன. அல்லைப்பிட்டியை ஆக்கிரமித்த இலங்கை கடற்படை இன்றுவரை அங்கே நிலைகொண்டுள்ளது.
# அந்தோனிதாசன் யேசுதாசன்

## எழுத்தும் சினிமாவும்

புலிகள் அமைப்பில் [ஷோபாசக்தி] இருந்தகாலத்தில் இயக்கத்தின் கருத்தியல் சார்ந்தே சில கவிதைகளை 1984–1986 காலப்பகுதிகளில் எழுதத் துவங்கினார்.. கொரில்லா 2008 ம் ஆண்டு ஆங்கிலத்தில் மொழிபெயர்க்கப்பட்டது , [ஷோபாசக்தி]யின் மூன்றாவது நாவல் “Box கதைப்புத்தகம்”(2015) முள்ளிவாய்க்காலிற்குப் பின்னான வன்னிக் கிராமமொன்றில் யுத்தத்தின் ஊடும் பாவுமான கதைகளைச் சித்தரிக்கும் உபவரலாறாகப் பதியப்பட்டுள்ளது.  
[ஷோபாசக்தி]யின் சினிமா நுழைவு 2009 இல் செங்கடல் (Dead Sea) திரைப்படத்தின் மூலம் தொடங்கியது, தென் இந்தியாவில் உள்ள தனுஷ்கோடி என்ற பெரும்பாலும் கைவிடப்பட்டகிராமத்தில், தமிழ் மீனவர்களின் வாழ்க்கைப் போராட்டத்தைக் குறித்த படமான செங்கடலில் லீனா மணிமேகலை மற்றும் ஜெரால்டுடன் இணைந்து [ஷோபாசக்தி] திரைக்கதை எழுதியதுடன் உரையாடலும் எழுதி ஒரு கதாபாத்திரத்திலும் நடித்துள்ளார். செங்கடல் திரைப்படத்தை முதலில் சென்னை மண்டல தணிக்கைக் குழுவினர் மதிப்பிட மறுத்துவிட்டதால் அத்திரைப்படம் தமிழகத்தில் தடைசெய்யப்பட்டது . ஒரு சட்ட போராட்டத்திற்குப் பின்னர் திரைப்பட தணிக்கைக் குழுவினர் மூலம் வயதுவந்தவர்களுக்கான(adult) மதிப்பீடு ளிக்கப்பட்டது. இந்தியத் திரைப்பட விழாவின் பனோரமா பிரிவில் தேர்வான செங்கடல் முப்பதுக்கும் மேற்பட்ட சர்வதேச திரைப்பட விழாக்களில் திரையிடப்பட்டு விருதுகளை வென்றிருக்கிறது.  
[ஷோபாசக்தி] 2015 Cannes திரைப்பட விழாவில் Palme d'or வென்ற தீபன் திரைப்படத்தில் முதன்மைக் கதாபாத்திரத்தில் நடித்துள்ளார் . 2015ல் இத்திரைப்படம் பிரான்சில் அரசியல் தஞ்சம் கோரும் முன்னாள் விடுதலைப் புலி உறுப்பினர் தீபனின் ([ஷோபாசக்தி]) கதை. இப்படத்தில் முன்பின் தெரியாதவர்களான தீபன், காளீஸ்வரி மற்றும் சிறுமி ஆகியோர் ஒரு குடும்பமாக மாறி தீபனின் மனைவி மற்றும் மகள் என குறிப்பிடப்பட்டு இணைந்து வாழ்கின்றனர். தீபன் படத்தில் 50% தன்னுடைய வாழ்க்கை இருப்பதாக [ஷோபாசக்தி] குறிப்பிடுகிறார். .
# அந்தோனிதாசன் யேசுதாசன்

## அரசியல் கருத்துகள்

மிகச்சிறிய வயதிலிருந்தே அரசியல் இயக்கச் செயல்பாடுகளில் ஈடுபட்டிருந்த [ஷோபாசக்தி] தன்னை ஒரு அரசியல் பிராணி என்று குறிப்பிடுகிறார் . தன்னுடைய முதன்மை அரசியல் நெறிகளென மார்க்ஸியத்தையும் பெரியாரியலையும் பிரகடனப்படுத்துகிறார் . ”ஒருவர் கம்யூனிஸ்டாகத் தன்னை அடையாளம் கண்டுகொள்வது அரசியல் செயற்பாடுகளிற்கு அப்பால் தனிப்பட்ட முறையில் பரந்த சமூகப் பார்வையையும் போர்க்குணத்தையும் நேர்மைத்திறத்தையும் எளிமையையும் அவருக்கு அளிக்கும் என்பது எனது நம்பிக்கை எனது இந்த நம்பிக்கையை நான் சந்தித்த பல கம்யூனிஸ்டுகள் எனக்கு நிரூபணமும் செய்திருக்கிறார்கள்.” என்கிறார்.  
மார்க்ஸியம் பற்றிய ஒரு கேள்விக்கு பதிலளிக்கும் [ஷோபாசக்தி] கீழ்வருமாரு குறிப்பிடுகிறார்.
”மார்க்ஸியம் என்பது ஒடுக்கப்பட்டவர்களின் விடுதலைக்கான அறம், ஒரு குறியீடு மரபு மார்க்ஸியத்தின் போதாமைகள், இன்றைய உலகச் சூழலில் மார்க்ஸியம் எதிர்கொள்ளும் கேள்விகள், மார்க்ஸிய அமைப்புகளின் இறுகிய அதிகார வடிவங்கள் இவை குறித்தெல்லாம் ஏராளமான கேள்விகளையும் உரையாடல்களையும் மார்க்ஸியர்களே நடத்தியிருக்கிறார்கள். இந்த உரையாடல்கள் தொடருகின்றன. மார்க்ஸியத்தின் அடிப்படையில் புதிய பார்வைகளும் விமர்சனங்களும் கோட்பாடுகளும் உருவாக்கப்படுகின்றன. இது இடையறாது நடக்கும் ஒரு அரசியற் செயற்பாடு. இந்தச் செயற்பாடுதான் எனக்கான மார்க்ஸியம்”.  
தொண்ணுாறுகளில் தமிழில் மேலெழுந்த தலித்தியம், பின்நவீனத்துவம் போன்ற சிந்தனைப் போக்குகளைத் தான் தீவிரமாகப் பின்தொடர்வதாகச் சொல்லும் [ஷோபாசக்தி] தன்னுடைய கதைகள் பெரிதாக்கப்பட்ட அரசியல் துண்டறிக்கைள் என்கிறார்.
# அந்தோனிதாசன் யேசுதாசன்

## படைப்புகள்

### புதினங்கள்

- *கொரில்லா* (Gorilla) (2001, அடையாளம்)
- *ம்* (Hmm) (2004, கருப்புப் பிரதிகள்)
- *Gorilla* (2008, Random House) (English translation by Anushiya Ramaswamy)
- *Traitor* (2010, Penguin) (English translation by Anushiya Ramaswamy)
- *Box கதைப்புத்தகம்* (2015, கருப்புப்பிரதிகள்)
- *இச்சா* (2019, கருப்புப்பிரதிகள்)
- *La sterne rouge* (2022, Zulma)
- *ஸலாம் அலைக்* (2022, கருப்புப்பிரதிகள்)
# அந்தோனிதாசன் யேசுதாசன்

## படைப்புகள்

### சிறுகதைத் தொகுப்பு

- *மூமின்* (2021)
- *தேசத்துரோகி* (2003)
- *எம்.ஜி.ஆர். கொலை வழக்கு* (2009)
- *கண்டி வீரன்* (2014)
- கருங்குயில் (2013)
- *The MGR Murder Trail* (2014, Penguin) (ஆங்கில மொழிபெயர்ப்பு: அனுசியா ராமசுவாமி)
- Friday et Friday (2018, Zulma, French translation by Faustine Imbert-Vier, Élisabeth Sethupathy and Farhaan Wahab)
# அந்தோனிதாசன் யேசுதாசன்

## படைப்புகள்

### கட்டுரைத் தொகுப்புகள்

- *வேலைக்காரிகளின் புத்தகம்* (2007)
- *முப்பது நிறச்சொல்* (2014)
- *Shoba – Itinéraire d'un réfugié* (2017, Le Livre de Poche)
# அந்தோனிதாசன் யேசுதாசன்

## படைப்புகள்

### நேர்காணல்கள்

- *போர் இன்னும் ஓயவில்லை* (2010)
- *நான் எப்போது அடிமையாயிருந்தேன்* (2010)
- *எவராலும் கற்பனை செய்ய முடியாத நான்* (2014)
- யுத்த தூஷணம் (2024)
# அந்தோனிதாசன் யேசுதாசன்

## படைப்புகள்

### அரசியல் ஆக்கங்கள்

- *கொலைநிலம்* (2009, வடலி வெளியீடு, இணை எழுத்தாளர்: தியாகு)
# அந்தோனிதாசன் யேசுதாசன்

## படைப்புகள்

### எதிர்வினைகள்

- *பஞ்சத்துக்கு புலி* (2011)
# அந்தோனிதாசன் யேசுதாசன்

## படைப்புகள்

### திரைக்கதை

1. செங்கடல் (லீனா மணிமேகலை, சி.ஜெரால்டுடன் இணைந்து)
1. நியோகா (சுமதி பலராமனுடன் இணைந்து)
1. ரூபா (கதை)
1. செரஸ் (குறும்படம்)
1. Friday And Friday
1. The sunshine